CELEX: 31982D0171
Language: el
Date: 1982-03-15 00:00:00
Title: 82/171/EOK: Απόφαση τού Συμβουλίου τής 15ης Μαρτίου 1982 γιά τή συμπλήρωση τής αποφάσεως 81/1056/EOK περί εγκρίσεως τής ετήσιας εκθέσεως γιά τήν οικονομική κατάσταση τής Κοινότητος καί καθορισμού τών κατευθύνσεων τής οικονομικής πολιτικής γιά τό έτος 1982

Avis juridique important

|

31982D0171

82/171/EOK: Απόφαση τού Συμβουλίου τής 15ης Μαρτίου 1982 γιά τή συμπλήρωση τής αποφάσεως 81/1056/EOK περί εγκρίσεως τής ετήσιας εκθέσεως γιά τήν οικονομική κατάσταση τής Κοινότητος καί καθορισμού τών κατευθύνσεων τής οικονομικής πολιτικής γιά τό έτος 1982  

Επίσημη Εφημερίδα αριθ. L 078 της 24/03/1982 σ. 0022 - 0023

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 15ης Μαρτίου 1982  για τη συμπλήρωση της απόφασης 81/1056/ΕΟΚ περί εγκρίσεως της ετήσιας εκθέσεως για την οικονομική κατάσταση της Κοινότητος και καθορισμού των κατευθύνσεων της οικονομικής πολιτικής για το έτος 1982  (82/171/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 74/120/ΕΟΚ του Συμβουλίου της 18ης Φεβρουαρίου 1974 περί επιτεύξεως υψηλού βαθμού συγκλίσεως της οικονομικής πολιτικής των Κρατών μελών της Ευρωπαϊκής Οικονομικής Κοινότητος (1), όπως τροποποιήθηκε από την απόφαση 75/787/ΕΟΚ (2), και ιδίως το άρθρο 4,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτρο- πής (4),  Εκτιμώντας:  ότι με την απόφασή του 81/1056/ΕΟΚ (5), το Συμβούλιο συμφώνησε να καθορίσει το συντομότερο δυνατό τις κατευθύνσεις οικονομικής πολιτικής που θα πρέπει ν' ακολουθήσει η Ελληνική Δημοκρατία για το έτος 1982· ότι, συνεπώς, το παράρτημα της παραπάνω απόφασης πρέπει να συμπληρωθεί για το σκοπό αυτό,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο παράρτημα της απόφασης 81/1056/ΕΟΚ, το σημείο 4 συμπληρώνεται από τις κατευθύνσεις που θα πρέπει ν' ακολουθήσει η Ελληνική Δημοκρατία στην οικονομική της πολιτική για το έτος 1982, οι οποίες περιέχονται στο παράρτημα της παρούσας απόφασης.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 15 Μαρτίου 1982.  Για το Συμβούλιο  Ο Πρόεδρος  W. DE CLERCQ  (1) ΕΕ αριθ. L 63 της 5. 3. 1974, σ. 52.  (2) ΕΕ αριθ. L 330 της 24. 12. 1975, σ. 52.  (3) ΕΕ αριθ. C 327 της 14. 12. 1981, σ. 39.  (4) ΕΕ αριθ. C 348 της 31. 12. 1981, σ. 10.  (5) ΕΕ αριθ. L 385 της 31. 12. 1981, σ. 1.  ΠΑΡΑΡΤΗΜΑ  ΚΑΤΕΥΘΥΝΣΕΙΣ ΟΙΚΟΝΟΜΙΚΗΣ ΠΟΛΙΤΙΚΗΣ ΓΙΑ ΤΗΝ ΕΛΛΗΝΙΚΗ ΔΗΜΟΚΡΑΤΙΑ  Στην Ελλάδα, η οικονομική πολιτική αντιμετωπίζει το πρόβλημα προσαρμογής που θέτει η ταχεία μεταβολή του εξωτερικού της περιβάλλοντος. Οι υποχρεώσεις που προκύπτουν αποκλείουν τη σύντομη επιστροφή στην ταχεία αύξηση της συνολικής καταναλώσεως και επιβάλλουν έναν περιορισμένο ρυθμό αναπτύξεως, της οποίας οι κύριοι συντελεστές πρέπει να είναι οι εξαγωγές και οι παραγωγικές επενδύσεις.  Για να επιτευχθεί ο στόχος αυτός είναι αναγκαίο η πολιτική συγκυρίας να κινηθεί σε κατεύθυνση που θα επιτρέπει την ταυτόχρονη έναρξη διαδικασιών ελεγχομένης ανακάμψεως και επιστροφής στην ισορροπία. Κατά το 1981 ο ρυθμός αναπτύξεως θα είναι μηδενικός ή ελαφρά αρνητικός, ενώ κατά το 1982 δεν είναι πιθανό να ξεπεράσει το 1,5 %. Ο πληθωρισμός, παρά το γεγονός ότι παρουσιάζει μία μικρή επιβράδυνση, θα παραμείνει σε υπερβολικά ψηλά επίπεδα κατά το 1982 και είναι πιθανόν να υπερβεί το 20 %. Υπό τις συνθήκες αυτές φαίνεται αναγκαίο να μετριασθούν τα αποτελέσματα του δυναμισμού που τα εισοδήματα απέκτησαν στην αρχή του χρόνου, με αποφασιστικές ενέργειες μειώσεως της ρευστότητος της οικονομίας τόσο σε επίπεδο δημοσίου ελλείματος όσο και πιστώσεων στις επιχειρήσεις. Είναι απαραίτητο, για να επιτευχθεί ο στόχος αυτός, να ελεγχθεί η τάση επιδεινώσεως του ισοζυγίου του δημοσίου και των δημοσίων επιχειρήσεων στις τρέχουσες συναλλαγές, όχι μόνο με τη συγκράτηση των δαπανών αλλά επίσης με την καταπολέμηση της φοροδιαφυγής, με την αναπροσαρμογή ορισμένων τιμών του δημοσίου τομέα και με φορολογικές διευθετήσεις που να επιτρέπουν συνολικά αυξημένη απόδοση. Η αυστηρή αυτή διαχείριση των τρεχουσών συναλλαγών του δημόσιου τομέα θα πρέπει να επιτρέψει τη δημιουργία ενός περιθωρίου ελιγμών, στο πλαίσιο του προϋπολογισμού, υπέρ των παραγωγικών επενδύσεων. Εξάλλου οι επενδύσεις των επιχειρήσεων θα πρέπει να ωφεληθούν από τα νέα κριτήρια χορηγήσεως των πιστώσεων, τα οποία ενδέχεται να ελαφρύνουν το κόστος τους για τις ουσιώδεις δραστηριότητες.  Γενικά, θα πρέπει να καταβληθεί προσπάθεια, το 1982, να μειωθεί ο ρυθμός αυξήσεως της προσφοράς χρήματος σε επίπεδο χαμηλότερο από την ονομαστική αύξηση του ακαθάριστου εγχώριου προϊόντος καί, για το σκοπό αυτό, η ανάγκη χρηματοδοτήσεως του δημοσίου τομέα θα πρέπει να μειωθεί στο 12 % του ακαθάριστου εγχώριου προϊόντος.  Σε πιο μακροπρόθεσμη προοπτική, η οικονομική πολιτική θα πρέπει να θέσει ως ένα από τους πρωταρχικούς στόχους την απάλειψη του πληθωρισμού και των στρεβλώσεων που τον συνοδεύουν. Αυτό σημαίνει ότι οι προσπάθειες που γίνονται για τη συγκράτησή του βραχυχρονίως πρέπει να συνεχισθούν, μεταβαλλόμενες σε μόνιμη ενέργεια που να συνδέει τον εθελοντικό μετριασμό των ονομαστικών μεταβολών - εισοδημάτων και τιμών - με την αυστηρότητα του προϋπολογισμού, με τον περιορισμό των πιστώσεων και με την σταθεροποίηση της αποταμίευσης. Η πολιτική αυτή, που τελικός της σκοπός είναι η αποκατάσταση των συνθηκών της ορθολογικής κατανομής των συντελεστών παραγωγής, δεν θα εμποδίσει την εφαρμογή μιας διαρθρωτικής πολιτικής η οποία, για να αντιμετωπίσει την ανάγκη ταχείας προσαρμογής, θα πρέπει να προσλάβει ιδιαίτερα έντονο χαρακτήρα. Ο βασικός στόχος, που επιβάλλεται τόσο από τις εξωτερικές συνθήκες όσο και από τις περιφερειακές ανισότητες, πρέπει να είναι η επίσπευση της αναπτύξεως, της κλαδικής διασποράς και γεωγραφικής εξαπλώσεως της βιομηχανίας, και η εκμετάλλευση, με τον τρόπο αυτό, όλων των δυνατοτήτων αναπτύξεως που προσφέρονται. Η πολιτική αυτή πρέπει να περιλαμβάνει, κατ' αρχήν, σημαντικές ενέργειες για να αποκτηθούν από την αρχική αυτή φάση τα απαραίτητα στοιχεία υποδομής: στον τομέα της ενέργειας, κατ' αρχήν, όπου η προβλεπόμενη έντονη ανάπτυξη της καταναλώσεως θα καταστήσει αναγκαία την ενταντική αξιοποίηση των εγχωρίων πηγών· επίσης όμως στον τομέα της οδικής και αστικής υποδομής. Θα πρέπει εξάλλου, να περιλαμβάνει τη συνέχιση των προσπαθειών που έχουν αναληφθεί για την υποβοήθηση, ταυτόχρονα, της αποκαταστάσεως της περιφερειακής ισορροπίας και της κατά κλάδους προσαρμογής στις εξελίξεις των αγορών. Εφ' οσον ο προϋπολογισμός συνεχίζει να χρησιμοποιείται για το σκοπό αυτόν, η πιστωτική πολιτική, που μέχρι σήμερα χαρακτηρίζεται από σύστημα επιλογής στηριζόμενο σε διαφορετικά επιτόκια, θα μπορούσε ν' αποκτήσει προοδευτικά κάποια ομοιομορφία.  ΠΙΝΑΚΑΣ 7  Ελλάς: βασικά οικονομικά μεγέθη, 1960-1981  1.2.3.4.5.6.7.8.9.10 //   //   //   //   //   //   //   //  //   //   // Έτη   //  Αύξηση του  κατ' ογκον  ΑΕΠ   // Αύξηση του  κατ' ογκον  ΑΕΠ κατ' απασχολούμε-  νο πρόσωπο  // Ποσοστό  ανέργων  στον ενεργό  πληθυσμό   //  Αύξηση  τιμών  καταναλωτού   //  Αμοιβή  κατά  μσθωτό   //  Ισοζύγιο  τρεχουσών  συναλλαγών  // Ισοζύγιο του  Δημοσίου (3)  // Ποσοστό  αποταμιεύ-  σεως των  ιδιωτών  // Αύξηση της  προσφοράς  χρήματος  Μ 2/Μ 3  //   // % (2)  // %  // %  // % (2)  // % (2)  // % ΑΕΠ  // % ΑΕΠ  // %  // %  //   //   //   //   //   //   //  //   //   //   // 1960-1969  // :  // :  // :  // :  // :  // :  // :  // :  // 17,7  // 1970-1979  // 5,1  // 4,7  // :  // 11,7  // :  // - 2,8  // :  // :  // 23,3  // 1979  // 4,0  // 2,7  // 2,2  // 18,2  // 21,2  // - 2,9  // :  // 22,6  // 18,4  // 1980  // 1,6  // - 0,7  // 2,8  // 24,9  // 17,5  // - 0,9  // - 3,3  // 23,2  // 24,7  // 1981 (1)  // - 0,2  // - 1,7  // 3,1  // 24,5  // 21,8  // - 4,0  // - 6,3  // 20,1  // 34,7  //   //   //   //   //   //   //   //   //  //  (1) Προσωρινές εκτιμήσεις των υπηρεσιών της Επιτροπής βάσει της ακολουθούμενης ή προβλεπόμενης πολιτικής.  (2) Μεταβολή % σε σχέση με την προηγούμενη περίοδο σε ετήσιο ρυθμό.  (3) Ακαθάριστη αποταμίευση του Δημοσίου συν το υπόλοιπο του λογαριασμού κεφαλαίου του κρατικού προϋπολογισμού.